**Pravidlá súťaže**

**„SÚŤAŽTE S NAMI A VYHRAJTE ZBERATEĽSKÝ KÚSOK S PODPISOM HVIEZDNEJ SPEVÁČKY RITY ORY“**

(ďalej len „**Pravidlá Súťaže**“)

1. ORGANIZÁTOR SÚŤAŽE

Organizátorom propagačnej súťaže „**SÚŤAŽTE S NAMI A VYHRAJTE ZBERATEĽSKÝ KÚSOK S PODPISOM HVIEZDNEJ SPEVÁČKY RITY ORY**“ (ďalej len „**Súťaž**“) je spoločnosť DEICHMANN-OBUV SK s.r.o., so sídlom Ulica Logistického parku 1, 929 01 Dunajská Streda, zapísaná v obchodnom registri Okresného súdu Trnava, oddiel: Sro, vložka č.: 24485/T, IČ: 35 898 933 (ďalej len „**Organizátor**“).

Súťaž sa riadi pravidlami uvedenými v týchto Pravidlách Súťaže, ktoré popisujú práva a povinnosti účastníkov súťaže a pravidlá súťažného procesu.

1. DOBA A MIESTO KONANIA SÚŤAŽE

Súťaž bude prebiehať od 15. 6. 2020 do 29. 6. 2020 (ďalej len „**Doba konania Súťaže**“).

Súťaž bude prebiehať na území Slovenskej republiky.

1. ÚČASŤ V SÚŤAŽI

Súťaže sa môže zúčastniť fyzická osoba staršia ako 18 rokov s plnou svojprávnosťou, ktorá má korešpondenčnú adresu na území Slovenskej republiky a splní stanovené Pravidlá Súťaže (ďalej len „**Účastník**“).

Zo Súťaže sú vylúčené osoby v pracovnom alebo podobnom vzťahu k Organizátorovi či k ďalším osobám povereným zabezpečením tejto Súťaže a osoby, ktoré sú ku ktorejkoľvek z takýchto osôb vo vzťahu blízkych osôb. Blízkou osobou sa rozumie osoba v zmysle § 116 zákona č. 40/1964 Z. z., Občiansky zákonník, v znení neskorších predpisov (ďalej len „**Občiansky zákonník**“).

1. PRIEBEH A PODMIENKY SÚŤAŽE

Organizátor na svojom profile na Instagrame <https://www.instagram.com/deichmann.sk> zverejnil a vyhlásil dňa 15. 6. 2020 súťaž s názvom „**SÚŤAŽTE S NAMI A VYHRAJTE ZBERATEĽSKÝ KÚSOK S PODPISOM HVIEZDNEJ SPEVÁČKY RITY ORY**“ prostredníctvom súťažného príspevku (ďalej len „**Súťažný príspevok**“).

Do Súťaže bude zaregistrovaný každý Účastník, ktorý splní všetky nasledujúce podmienky (ďalej len „**Registrácia**“):

1. Sleduje Instagramový profil Organizátora @deichmann.sk,

2. Označí Súťažný príspevok funkciou „Páči sa mi to“,

3. Označí pomocou znaku „@“ minimálne jednu ďalšiu osobu prostredníctvom jej Instagramového profilu (nie však tú, ktorá označila Účastníka).

1. VÝHRA

V Súťaži je možné vyhrať Modré sandále na podpätku z hviezdnej kolekcie COLOUR UP vo veľkosti 36, ktoré sú ozdobené podpisom slávnej britskej speváčky Rity Ory (ďalej len „**Výhra**“). Výhru do Súťaže poskytol Organizátor.

Účastník, ktorý v súlade s Pravidlami Súťaže vyhrá Výhru uvedenú v bode 5.1 tohto článku (ďalej len „**Výherca**“), môže túto výhru použiť vo svoj prospech alebo v prospech tretej osoby.

Organizátor neposkytuje alternatívne plnenie ani peňažné náhrady za Výhru.

1. ŽREBOVANIE VÝHERCU
   1. V Súťaži vyhráva Účastník, ktorého odpoveď bude vyžrebovaná zo všetkých doručených odpovedí k Súťažnému príspevku.
   2. Organizátor si vyhradzuje právo nezaradiť do Súťaže či vyradiť zo Súťaže také odpovede, ktoré nespĺňajú podmienky Súťaže či sú iným spôsobom nevhodné.

V období od 30. 6. 2020 do 7. 7. 2020 sa uskutoční žrebovanie. V sídle Organizátora sa pri náhodnom automatickom rolovaní všetkých odpovedí Účastníkov zapojených do Súťaže k Súťažnému príspevku, vyžrebuje cez mobilnú aplikáciu Instagram jeden Výherca a jeden náhradník tak, že sa automatické rolovanie všetkých odpovedí Účastníkov náhodne manuálne zastaví na konkrétnej odpovedi Účastníka k Súťažnému príspevku, pričom prvý takto vyžrebovaný je Výherca Výhry podľa bodu 5.1 a vyžrebovaný na druhom mieste je jeho náhradník. Pokiaľ by sa po žrebovaní uskutočnenom podľa tohto bodu nedal Výherca, resp. náhradník jednoznačne určiť, predovšetkým ak by sa automatické rolovanie manuálne zastavilo na rozhraní dvoch odpovedí spĺňajúcich podmienky podľa bodu 4.2 Pravidiel Súťaže, takéto žrebovanie Výhercu, resp. náhradníka nie je platné a Výherca, resp. náhradník sa určí novým žrebovaním podľa tohto bodu.

V prípade vylúčenia Výhercu zo Súťaže v súlade s Pravidlami Súťaže z akéhokoľvek dôvodu, je tento Výherca nahradený náhradníkom vyžrebovaným podľa bodu 6.3 tohto článku. V situácii podľa predchádzajúcej vety sa tento náhradník stáva Výhercom, na ktorého sa vzťahujú všetky zodpovedajúce ustanovenia Pravidiel Súťaže. Týmto nie je dotknutá platnosť bodu 7.6 týchto Pravidiel Súťaže.

Žrebovanie sa uskutoční v prítomnosti komisie zloženej z troch členov určených Organizátorom (ďalej len „**Komisia**“). Po uskutočnení žrebovania Komisia vyhotoví zápis, v ktorom osvedčí priebeh žrebovania, a v ktorom bude uvedený Výherca a jeho náhradník, v rozsahu všetkých osobných údajov uvedených v Registrácii. Členovia Komisie sú povinní dbať na práva a oprávnené záujmy Účastníkov, najmä s ohľadom na ochranu ich osobných údajov.

* 1. Výherca Súťaže bude zverejnený v primeranej lehote po skončení Súťaže cez Súťažný príspevok na Instagramovom profile Organizátora, pričom Výherca bude označený názvom svojho Instagramového profilu. Výherca bude Organizátorom o získaní Výhry taktiež informovaný postupom podľa bodu 7.1 Pravidiel Súťaže.
  2. Organizátor dôrazne upozorňuje, že je zakázané akékoľvek podvodné či nekalé konanie, ktoré je považované za porušenie podmienok Súťaže. Organizátor si vyhradzuje právo vylúčiť Účastníka zo Súťaže či neodovzdať Výhru v prípade, že zistí podvodné či nekalé konanie zo strany niektorého z Účastníkov Súťaže alebo bude mať na také konanie zo strany niektorého z Účastníkov Súťaže či inej osoby, ktorá by Účastníkovi dopomohla k získaniu Výhry, dôvodné podozrenie. V takom prípade dostane Výhru náhradník. Týmto nie je dotknutá platnosť bodu 7.6 týchto Pravidiel Súťaže.

1. ODOVZDANIE VÝHRY

Organizátor kontaktuje Výhercu ohľadne Výhry v Súťaži prostredníctvom súkromnej správy zaslanej na Instagramový profil, ktorý bol použitý v Registrácii, a to najneskôr 7. 7. 2020 so žiadosťou o zaslanie mena, priezviska a korešpondenčnej adresy Výhercu na území Slovenskej republiky za účelom odoslania Výhry. Pokiaľ Výherca do siedmich dní od upovedomenia o Výhre nepotvrdí prijatie Výhry a súčasne nepošle svoje kontaktné údaje nevyhnutné pre odoslanie Výhry, bude vylúčený zo Súťaže.

Výhra bude odoslaná Výhercovi poštovou zásielkou ako cenina v primeranej lehote po ukončení Súťaže na adresu podľa bodu 7.1. Výherca musí uviesť doručovaciu adresu na území Slovenskej republiky. V opačnom prípade je Organizátor oprávnený ho zo Súťaže vylúčiť.

Organizátor je oprávnený jednostranne zmeniť spôsob doručenia Výhry Výhercovi.

Výherca bude zo Súťaže vylúčený v prípade,

(a) pokiaľ ho nebude možné identifikovať alebo kontaktovať, alebo pokiaľ sú údaje uvedené v Registrácii či doručovacie údaje Výhercu vymyslené alebo nepravdivé,

(b) pokiaľ nepotvrdí akceptáciu Výhry, nepošle kontaktné údaje nevyhnutné pre odoslanie Výhry podľa bodu 7.1 týchto Pravidiel Súťaže, zásielka s Výhrou sa Organizátorovi vráti ako neprevzatá v odbernej lehote, nedoručená či nedoručiteľná alebo Výherca odmietne prevziať Výhru,

(c) pokiaľ má Organizátor dôvodné podozrenie, že Výherca dosiahol Výhru nekalým spôsobom, v rozpore s dobrými mravmi, zneužitím alebo porušením Pravidiel Súťaže alebo v súvislosti s porušením všeobecne záväzných právnych predpisov,

(d) pokiaľ sa (aj dodatočne) zistí, že Výherca nespĺňa akúkoľvek podmienku uvedenú v bode 4.2 Pravidiel Súťaže.

Pokiaľ bude po odovzdaní Výhry zistená skutočnosť odôvodňujúca vylúčenie Výhercu zo Súťaže, je tento Výherca povinný Výhru vrátiť.

V prípade, že bude vylúčený Výherca, resp. náhradník, nebude Výhra vôbec poskytnutá.

1. OCHRANA OSOBNÝCH ÚDAJOV
   1. Účastník týmto berie na vedomie, že Organizátor ako správca bude spracúvať jeho osobné údaje v rozsahu: názov Instagramového profilu Účastníka za účelom Registrácie do Súťaže; meno, priezvisko a korešpondenčná adresa Výhercu za účelom odoslania, resp. odovzdania Výhry; kedy právnym titulom je § 13 ods. 1 písm. b) zákona č. 18/2018 Z. z., o ochrane osobných údajov, v znení neskorších predpisov („zákon o ochrane osobných údajov“). Osobné údaje spracúvané na základe právneho titulu podľa § 13 ods. 1 písm. a) zákona o ochrane osobných údajov, bude Organizátor spracúvať počas trvania Súťaže a ďalej do odvolania súhlasu, maximálne však do 3 rokov od udelenia súhlasu. Účastník má právo tento súhlas kedykoľvek odvolať bez toho, aby tým bola dotknutá zákonnosť spracúvania založená na súhlase udelenom pred jeho odvolaním. Osobné údaje Účastníka ani Výhercu nebudú poskytnuté tretím stranám.
   2. Výherca týmto berie na vedomie, že názov jeho Instagramového profilu bude zverejnený na sociálnej sieti Organizátora <https://www.instagram.com/deichmann.sk/> a v propagačných a interných materiáloch Organizátora, a to na základe právneho titulu podľa § 13 ods. 1 písm. b) zákona o ochrane osobných údajov, počas 12 mesiacov od začiatku Súťaže.

Účastník má právo:

* požadovať od Organizátora informáciu, aké osobné údaje Účastníka spracúva,
* požadovať aktualizáciu alebo opravu osobných údajov,
* požadovať od Organizátora výmaz týchto osobných údajov,
* podať námietky proti spracúvaniu osobných údajov,
* v prípade pochybností o dodržiavaní povinností súvisiacich so spracúvaním osobných údajov, obrátiť sa na Organizátora alebo na Úrad na ochranu osobných údajov.

Prípadné otázky týkajúce sa ochrany osobných údajov môže Účastník zaslať prostredníctvom e-mailovej adresy: [service-sk@deichmann.com](mailto:service-sk@deichmann.com).

Účastník, ktorý poskytne svoje osobné údaje v súlade s Pravidlami Súťaže, zodpovedá za to, že ním poskytnuté osobné údaje sú správne, úplné, aktuálne a pravdivé. Účastník svojou Registráciou potvrdzuje, že bol Organizátorom oboznámený s podmienkami spracúvania svojich osobných údajov a že mu boli dopredu pred ich získaním oznámené všetky informácie súvisiace so spracúvaním osobných údajov.

Účastník má právo súhlas na odber newslettra (kedykoľvek písomnou žiadosťou doručenou Organizátorovi) odvolať. Odvolanie súhlasu je účinné okamihom jeho doručenia Organizátorovi. Účastník môže odvolanie súhlasu uplatniť nasledujúcim spôsobom:

* + e-mailovou správou zaslanou na adresu: [service-sk@deichmann.com](mailto:service-sk@deichmann.com),
  + telefonicky na linke: 031/290 10 00,
  + zaslaním písomnej žiadosti na adresu sídla Organizátora s uvedením textu „GDPR – odvolanie súhlasu“ na obálke.

1. ZÁVEREČNÉ USTANOVENIA

Organizátor si vyhradzuje právo kedykoľvek aj bez uvedenia dôvodu Súťaž zrušiť alebo zmeniť Pravidlá Súťaže.

Každý Účastník zapojením sa do Súťaže súhlasí a prehlasuje, že spoločnosť Facebook nemá voči nemu žiadne záväzky, a súčasne Organizátor Súťaže vyhlasuje, že Súťaž nie je nijakým spôsobom sponzorovaná, podporovaná ani riadená Facebookom a nie je s ním nijako spojená. Táto Súťaž nie je nijako sponzorovaná, spravovaná alebo pridružená k elektronickej sociálnej sieti Instagram.

V prípade nezrovnalostí je Účastník oprávnený písomne požiadať Organizátora o preskúmanie súladu postupu s Pravidlami Súťaže, a keď nebude jeho námietkam vyhovené, Účastník je oprávnený obrátiť sa na Slovenskú obchodnú inšpekciu (www.soi.sk).

Výhra, ktorú získa Účastník (Výherca), predstavuje Výhru pred zdanením a pred splnením si odvodových povinností. Výherca berie na vedomie, že výhry v hodnote prevyšujúcej 350 eur podliehajú daňovým (daň z príjmov) a odvodovým povinnostiam (zdravotné poistenie). Výherca je povinný si na svoje vlastné náklady vysporiadať svoje daňové a odvodové povinnosti v súlade so zákonom č. 595/2003 Z. z., o dani z príjmov, v znení neskorších predpisov, zákonom č. 580/2004 Z. z., o zdravotnom poistení, v znení neskorších predpisov, prípadne s inými relevantnými právnymi predpismi.

Na zaradenie do Súťaže a do žrebovania ani na Výhru v Súťaži nemajú Účastníci právny nárok. Vymáhanie Výhry je vylúčené. Účastník berie na vedomie, že nemá nárok na úhradu žiadnych nákladov, ktoré vynaloží v súvislosti s účasťou v Súťaži a/alebo s Výhrou. Organizátor nezodpovedá za žiadne škody vzniknuté v súvislosti s neuplatnením, neprevzatím, vzdaním sa alebo nevyužitím Výhry. Organizátor nenesie žiadnu zodpovednosť za nesprávne osobné údaje poskytnuté Účastníkom alebo Výhercom v Súťaži.

Pravidlá Súťaže ustanovujú všeobecné a úplné podmienky účasti v Súťaži, popisujú práva a povinnosti jej Účastníkov (Výhercov) a Organizátora. Táto Súťaž je propagačnou súťažou, ktorá slúži len na podporu predaja tovarov Organizátora a nie je hazardnou hrou v súlade s § 4 ods. 5 zákona č. 30/2019 Z. z., o hazardných hrách a o zmene a doplnení niektorých zákonov, v znení neskorších predpisov. Pravidlá Súťaže sa riadia právnym poriadkom Slovenskej republiky.

Každý Účastník zapojením sa do Súťaže vyjadruje svoj súhlas s Pravidlami Súťaže a zaväzuje sa ich dodržiavať.

Tieto Pravidlá Súťaže sú zverejnené na webovej stránke Organizátora:

<https://corpsite.deichmann.com/sk-sk/media/na-stiahnutie/>.

Tieto Pravidlá Súťaže nadobúdajú platnosť a účinnosť dňa 15. 6. 2020.

V Dunajskej Strede, dňa 15. 6. 2020